Nii kulutavad emad kasvõi  laste magama panekuga aastaid oma närve ja aega, otsides põhjuseid sealt, kus neid ei ole. See viga on parandatav. Laps, kellel ei ole lapsele normaalsel kellaajal voodisse magama mineku harjumusi, õpib selle nädala jooksul rahulikult ära, kui vanemad võtavad rahumeelselt selle vea parandamise tõsiselt ette. Mis vaja, see vaja. Laps ei protesti vajaduste vastu. Kui lapse päevakava korrastamise pärast pingutab ainult ema, siis ei lähe nii kiirelt ja kergelt, sest lapsel on vaja oma vanemad üksmeelseks õpetada. Kui vanemad hakkavad teineteist ükskõik kuidas kasvatamise vigades süüdistama, siis läheb veel kauem.